CELEX: 32009R0594
Language: lv
Date: 2009-07-08 00:00:00
Title: Komisijas Regula (EK) Nr. 594/2009 ( 2009. gada 8. jūlijs ) par dažu preču klasifikāciju kombinētajā nomenklatūrā

9.7.2009   
            
            
               LV
            
            
               Eiropas Savienības Oficiālais Vēstnesis
            
            
               L 178/14
            
         
      KOMISIJAS REGULA (EK) Nr. 594/2009
   (2009. gada 8. jūlijs)
   par dažu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. slejā aprakstītās preces jāklasificē saskaņā ar KN kodiem, kas norādīti 2. slejā, atbilstīgi 3. slejā noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevis dalībvalsts muitas dienests, bet kas neatbilst šīs regulas noteikumiem, šīs izziņas turētājs var turpināt izmantot trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevis dalībvalsts muitas dienests, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 8. jūlijā
      
         
            Komisijas vārdā –
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Vinilidēnfluorīda un heksafluorpropilēna kopolimērs pirmformas veidā.
                              Šis materiāls izstiepjas un saraujas līdzīgi elastomēriem, bet to nevar vulkanizēt ar sēru. Šā kopolimēra šķērssaišu veidošanai vajadzīgi bāziski savienojumi vai daži peroksīdi.
                           
                        
               
                  3904 69 90
               
               
                  Klasifikācija noteikta, ievērojot kombinētās nomenklatūras 1. un 6. vispārīgo noteikumu, 39. nodaļas 1., 4. un 6. piezīmi, 40. nodaļas 4. a) piezīmi, 39. nodaļas 1. piezīmi par apakšpozīcijām un KN kodu 3904, 3904 69 un 3904 69 90 aprakstu.
                  Vinilidēnfluorīda un heksafluorpropilēna kopolimērs neatbilst 40. nodaļas 4.a piezīmē noteiktajai sintētiskās gumijas definīcijai, jo to nevar vulkanizēt ar sēru.
                  Polivinilidēnfluorīds ir polimērs, ko klasificē 39. nodaļā (sk. HS skaidrojuma piezīmes, vispārīgas piezīmes par 39. nodaļu, polimēru nosaukumu saīsinājumus un pēdējo rindkopu piezīmēs par 3904 pozīciju).
                  Vinilidēnfluorīda un heksafluorpropilēna kopolimērs ir tāds fluoru saturošs kopolimērs pirmformas veidā, kas saskaņā ar 39. nodaļas 1., 4. un 6. piezīmi un 39. nodaļas 1. piezīmi par apakšpozīcijām jāklasificē 39. nodaļā ar KN kodu 3904 69 90.
               
            
                  
                              2.
                           
                           
                              Blīves no fluorelastomēra (vinilidēnfluorīda un heksafluorpropilēna kopolimēra).
                              Šī produkta materiāls (vinilidēnfluorīda un heksafluorpropilēna kopolimērs izstiepjas un saraujas līdzīgi elastomēriem, bet to nevar vulkanizēt ar sēru. Šā kopolimēra šķērssaišu veidošanai vajadzīgi bāziski savienojumi vai daži peroksīdi.
                           
                        
               
                  3926 90 97
               
               
                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 39. nodaļas 1. un 4. piezīmi, 40. nodaļas 4.a piezīmi, XVI sadaļas 2. piezīmi, 90. nodaļas 2. piezīmi un KN kodu 3926, 3926 90 un 3926 90 97 aprakstu.
                  Šis produkts ir vispārēja pielietojuma elostomēra blīves. Tāpēc šis produkts nav mašīnas atsevišķa detaļa kombinētās nomenklatūras XVI sadaļas 2. piezīmē un 90. nodaļas 2. piezīmē noteiktajā nozīmē, un tāpēc tas jāizslēdz no XVI sadaļas un 90. nodaļas.
                  Šī produkta materiāls neatbilst 40. nodaļas 4.a piezīmē noteiktajai sintētiskās gumijas definīcijai, jo to nevar vulkanizēt ar sēru.
                  Polivinilidēnfluorīds ir polimērs, ko klasificē 39. nodaļā (sk. HS skaidrojuma piezīmes, vispārīgas piezīmes par 39. nodaļu, polimēru nosaukumu saīsinājumus un pēdējo rindkopu piezīmēs par 3904 pozīciju).
                  Vinilidēnfluorīda un heksafluorpropilēna kopolimērs ir fluoru saturošs kopolimērs, kas jāklasificē 39. nodaļā.
                  Tādējādi konkrētais produkts ir plastmasas izstrādājums no 39. nodaļas un nav norādīts, vai nav iekļauts citur kombinētajā nomenklatūrā, un tāpēc tas jāklasificē ar KN kodu 3926 90 97.